rejauldu/bengali-wikipedia huggingface dataset:
চতুরঙ্গপত্তনম বা সাদ্রাজ দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পুর অঞ্চল। করমণ্ডল উপকূল বরাবর এটি চেন্নাই শহর থেকে ৭০ কিলোমিটার দক্ষিণে অবস্থিত৷ কালবক্কম ও পুদুপত্তনম শহরদুটি এর অতিনিকটে অবস্থিত৷  ইতিহাস ও নামকরণ সাদরাস থেকে প্রাপ্ত সবচেয়ে পুরাতন শিলালেখটি ১৩৫৯ খ্রিস্টাব্দের সময়কালীন৷ লেখ অনুযায়ী তৎকালীন শম্ভুবরায় বংশের পরাক্রমশালী সেনাধ্যক্ষের নামানুসারে এই স্থানের নাম ছিলো রাজনারায়ণপত্তনম৷ এই স্থানে অবস্থিত একটি বিষ্ণু মন্দিরের কারণে পরবর্তীকালে এই স্থানটির নাম হয় চতুরবাসকনপত্তনম৷ এই নাম থেকেই পরবর্তীকালে চতুরঙ্গপত্তনম নাম এবং সংক্ষেপে চতুরাই নামটি এসেছে৷ পরে ওলন্দাজ উপনিবেশের সময় তারা নামের বিকৃতি ঘটিয়ে সাদরাস নাম দেয়৷  ওলন্দাজ দুর্গ  thumb|সাদরাস দুর্গের প্রবেশদ্বার বর্তমান চতুরঙ্গপত্তনম খ্রিস্টীয় সপ্তদশ শতাব্দীর সময়কালীন ওলন্দাজ করমণ্ডলের অংশ ছিল৷ এটি পূর্বে অতিসূক্ষ্ম মসলিন কাপড়, মুক্তা ও ভোজ্য তেল বিপণনের কেন্দ্র ছিল৷ ওলন্দাজদের অর্থনৈতিক লাভের জন্য তারা নির্মাণ করেন চমৎকার সাদরাস দুর্গ৷ দুর্গে বিস্তীর্ণ প্রাঙ্গণ, বড় শস্যগোলা, হাতিতে চড়ার জন্য স্থায়ী বন্দোবস্ত এখনো রয়েছে৷ ১৮১৮ খ্রিস্টাব্দে ব্রিটিশ বাহিনী আক্রমণ করলে এই দুর্গ বেশ ক্ষয়প্রাপ্ত হয়৷ ওলন্দাজরা পরাজিত হলে এখানে ব্রিটিশ ইস্ট ইন্ডিয়া কোম্পানির কর্তৃত্ব প্রতিষ্ঠিত হয়৷ আসন্ন ধ্বংসপ্রবণা প্রতিরোধ করতে বর্তমানে এই দুর্গটির রক্ষণাবেক্ষণের দায়িত্বে রয়েছে ভারতীয় পুরাতত্ত্ব সর্বেক্ষণ বিভাগ৷ পুরাতাত্ত্বিক গবেষণার বিভিন্ন দিক উন্মোচনে ২০০৩ খ্রিস্টাব্দে দূর্গটির বৃহত্তর সংস্কার করা হয়৷ ব্রিটিশ কোম্পানি ও ওলন্দাজদের মধ্যে প্রথম যুদ্ধটি এখানেই হয়েছিল, যা সাদরাসের যুদ্ধ নামে পরিচিত৷ দুর্গে রয়েছে একটি গোরস্থান এবং ১৬২০থেকে ১৭৬৯ খ্রিস্টাব্দের মধ্যে দাফন করা বহু সুসজ্জিত কবর৷ thumb|250px|দুর্গের ভেতর কুলচিহ্ন অঙ্কিত একটি সমাধি  অবস্থান অতিসম্প্রতি মাদ্রাজ পারমাণবিক বিদ্যুৎ কেন্দ্র ও ইন্দিরা গান্ধী সেন্টার ফর এটোমিক রিসার্চ নিকটবর্তী কালবক্কমে থাকার কারণে চতুরঙ্গপত্তনম আলাদাভাবে পরিচিতি পেয়েছে৷  চিত্রশালা  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:কাঞ্চীপুরম জেলার শহর ও নগর বিষয়শ্রেণী:করমণ্ডল উপকূল বিষয়শ্রেণী:ভারতের জনবহুল উপকূলীয় স্থান
গোপালদী জমিদার বাড়ি বাংলাদেশের ঢাকা বিভাগের নারায়ণগঞ্জ জেলার অন্তর্ভুক্ত আড়াইহাজার উপজেলার এক ঐতিহাসিক জমিদার বাড়ি।  ইতিহাস প্রায় একশত বছর আগে এই গোপালদী জমিদার বাড়ির গোড়াপত্তন হয়। এই জমিদার বাড়িটি আবার সদাসদী জমিদার বাড়ি নামেও পরিচিত। এই গোপালদী এলাকায় ৩ জন জমিদার ছিলেন আর ৩ জন ছিলেন ৩ বংশের। জমিদার বংশগুলো হলো - সর্দার, তেলি ও ভূঁঞা। এই ৩ বংশের জমিদারের মধ্যে সবচেয়ে বড় জমিদার ছিলেন সর্দার বংশধররা। সর্দার বংশের জমিদার ছিলেন শ্রী প্রসন্ন কুমার সর্দার। আর তারা ছিলেন ৩ ভাই। জমিদার শ্রী প্রসন্ন কুমার সর্দারের এক ভাইয়ের নাম ছিলো মরিন্দ্র কুমার সর্দার আর অন্য ভাইয়ের নাম ছিলো শ্রী গোপাল চন্দ্র সর্দার। আর গোপাল চন্দ্রের নাম অনসুারে এই এলাকার নাম হয় গোপালদী। এই জমিদার বংশের শেষ জমিদার ছিলেন গোপাল চন্দ্রের ছেলে খোকন সর্দার। যিনি বাংলাদেশের স্বাধীনতার পরে ভারতে চলে যান। এখানে ৩টি জমিদার বাড়ির আরেকটি হলো ভূঁঞা জমিদার বাড়ি। ভূঁঞা জমিদাররা ছিলেন ২ ভাই। হরিচন্দ্র ভূঁঞা ও কানাইচন্দ্র ভূঁঞা এবং এই জমিদার বংশের শেষ জমিদার ছিলেন জগবন্ধু জমিদার।   জমিদার বাড়ির বিবরণ জমিদার বাড়িটি দোতালা এবং কারুকার্যখচিত। যা ১০১ কক্ষবিশিষ্ট বাড়ি। বাড়িটির সামনে একটি উঠান। উঠানের ৩ দিকে আরো ৩টি বাড়ি। এখানে একটি বিশাল পুকুর আছে এবং এখানে দুটি শানবাঁধানো ঘাট ছিল এবং ঘাটগুলোর মাঝে একটি দেয়াল ছিল। এই ঘাটগুলোর একটিতে পুরুষ, অন্যটিতে মেয়েরা গোসল করত। ঘাটের সিঁড়িগুলো এখনো রয়েছে যা এখন প্রায় ধ্বংসের মুখে। হিন্দুদের ক্ষয়ে যাওয়া ইতিহাস সদাসদী জমিদার বাড়ি - এইবেলা ডটকম  যোগাযোগ ব্যবস্থা ঢাকা সায়দাবাদ থেকে অভিলাস পরিবহন বাস ছাড়ে গোপালদীর উদ্দেশ্যে। ভাড়া ৮০/- টাকা। গুলিস্তান থেকে দোয়েল বা স্বদেশ পরিবহনে মদনপুর ৪৫ টাকায় নেমে আড়াইহাজার বা গোপালদীতে সিএনজিযোগে আসা যাবে। কলাবাগান থেকে মেঘলা পরিবহন বাস ছাড়ে ভুলতা বা গাউছিয়া। ভাড়া ৬৫/- টাকা। গাউছিয়া নেমে একটু সামনে যেয়ে লোকাল সিএনজিতে আড়াইহাজার বাজার ভাড়া ৩০/-টাকা। আড়াইহাজার থেকে সিএনজিতে গোপালদী, ভাড়া ২৫/-টাকা। কুড়িল ফ্লাইওভারে ৩০০ফিট ক্রসিং থেকে লোকাল টেক্সিতে গাউছিয়া। ভাড়া ৮০/- টাকা। গাউছিয়া নেমে একটু সামনে যেয়ে লোকাল সিএনজিতে আড়াইহাজার বাজার ভাড়া ৩০/-টাকা। আড়াইহাজার থেকে সিএনজিতে গোপালদী, ভাড়া ২৫/-টাকা।   আরও দেখুন  জমিদার বাড়ি  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:নারায়ণগঞ্জ জেলার দর্শনীয় স্থান বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা
সাকরাইন উৎসব, মূলত বাঙালি মুসলমানদের পৌষসংক্রান্তি, ঘুড়ি উৎসব নামেও পরিচিত, বাংলাদেশে শীত মৌসুমের বাৎসরিক উদ্‌যাপন, ঘুড়ি উড়িয়ে পালন করা হয়। সংস্কৃত শব্দ 'সংক্রান্তি' ঢাকাইয়া অপভ্রংশে সাকরাইন রূপ নিয়েছে। পৌষ ও মাঘ মাসের সন্ধিক্ষণে, পৌষ মাসের শেষদিন সারা ভারতবর্ষে সংক্রান্তি হিসাবে উদযাপিত হয়। তবে পুরান ঢাকায় পৌষসংক্রান্তি বা সাকরাইন সার্বজনীন ঢাকাইয়া উৎসবের রূপ নিয়েছে। বর্তমানে দিনভর ঘুড়ি উড়ানোর পাশাপাশি সন্ধ্যায় বর্ণিল আতশবাজি ও রঙবেরঙ ফানুশে ছেয়ে যায় বুড়িগঙ্গা তীরবর্তী শহরের আকাশ। এক কথায় বলা যায় সাকরাইন হচ্ছে এক ধরনের ঘুড়ি উৎসব। বাংলা বর্ষপঞ্জিকার নবম মাস পৌষ মাসের শেষ দিনে আয়োজিত হয় যা গ্রেগরীয় বর্ষপঞ্জিকার হিসেবে জানুয়ারি মাসের ১৪ অথবা ১৫ তারিখে পড়ে। বাংলায় দিনটি পৌষ সংক্রান্তি এবং ভারতীয় উপমহাদেশে মকর সংক্রান্তি নামে পরিচিত।  বাংলাদেশের প্রাচীন উৎসব সমূহের মধ্যে পুরান ঢাকার সাকরাইন উৎসব অন্যতম। যদিও এটা সমগ্র বাংলাদেশব্যাপী পালিত হয় না কিন্তু খুব জনপ্রিয় এবং গুরুত্বপূর্ণ বাংলাদেশি সংস্কৃতি। এটাকে ঐক্য এবং বন্ধুত্বের প্রতীক হিসেবে দেখা হয়।  অনুষ্ঠান ঢাকা শহরে উৎসবমুখর পরিবেশে সাকরাইন উৎসব পালন করা হয়। মূলত পুরান ঢাকার হিন্দু অধ্যুষিত এলাকাতে বেশি জমজমাট ভাবে উদযাপিত হয় পৌষসংক্রান্তি তথা সাকরাইন। শাঁখারীবাজার, তাঁতীবাজার, গোয়ালনগর, লক্ষ্মীবাজার, সূত্রাপুর, গেণ্ডারিয়া, লালবাগ ও এর আশেপাশের এলাকাগুলোতে বিপুল উৎসাহ ও উদ্দীপনার মধ্যে ছোট, বড় সকলেই মেতে উঠে এ উৎসবে।   বিকেল বেলা এই সব এলাকায় আকাশে রঙ বেরঙের ঘুড়ি ওড়ে। ছাদে কিংবা রাস্তায় দাঁড়িয়ে ঘুড়ি ওড়ানো হয় । অধিকাংশ সময়ে ভোঁ কাট্টা'র (ঘুড়ি কাটাকাটি) প্রতিযোগিতা চলে। একজন অপরজনের ঘুড়ির সুতা কাটার কসরৎ করে ।  রাত নামলে পুরান ঢাকার আতশবাজির আলোয় উজ্জীবিত হয়ে ওঠে। আগুন মুখে নিয়ে খেলা দেখানো কসরৎবিদগণ ছাদে দাঁড়িয়ে দর্শকদের তাদের কারুকাজ দেখায়। সন্ধ্যার পর আকাশে ওড়ে রঙবেরঙা ফানুশ ও ঘরে ঘরে পিঠাপুলির আয়োজন।  বিতর্ক ও সমালোচনা সাম্প্রতিক সময়ে গত কয়েকবছর ধরে এই সাকরাইন নিয়ে ব্যাপক আলোচনা সমালোচনা ও বিতর্ক চলছে। অনেকেই ধর্মীয় ও পরিবেশগত আপত্তির কারণে সাকরাইন পালন করে না। যে সময়ে পুরান ঢাকায় সাকরাইন পালন হয় অর্থাৎ ১৪ বা ১৫ জানুয়ারি সে সময়ে ভারতের হরিয়ানা,পাঞ্জাব,উত্তরপ্রদেশ,গুজরাট ও তার আশপাশের প্রদেশগুলোর অধিকাংশ এলাকায় মকর সংক্রান্তি এবং পাকিস্তানের সিন্ধ প্রদেশে তিরমুরি ও জানুয়ারি–ফেব্রুয়ারীর মাঝামাঝি সময়ে লাহোর ও সিয়ালকোট সহ পাঞ্জাব প্রদেশের অনেক এলাকায় বসন্ত মেলা বা বসন্ত পঞ্চমী পালন করে অনেকেই। এই মকর সংক্রান্তি ও বসন্ত মেলা এগুলো হিন্দু ও শিখ ধর্মাবলম্বীদের সাংস্কৃতিক উৎসব যেকারণে পুরান ঢাকার অনেক মুসলিমরা এসব পালন করা থেকে বিরত থাকেন।  চিত্রমালা  তথ্যসূত্র  বিষয়শ্রেণী:ঘুড়ি উৎসব বিষয়শ্রেণী:বাংলাদেশের সাংস্কৃতিক উৎসব বিষয়শ্রেণী:পুরান ঢাকা বিষয়শ্রেণী:বসন্ত উৎসব
১৯৯৫–৯৬ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩৩তম মৌসুম ছিল। এই মৌসুমটি ১৯৯৫ সালের ১১ই আগস্ট তারিখে শুরু হয়ে ১৯৯৬ সালের ১৮ই মে তারিখে সম্পন্ন হয়েছিল। ফর্টুনা ডুসেলডর্ফের পোলীয় আক্রমণভাগের খেলোয়াড় রিশার্দ সিরন এই মৌসুমের প্রথম গোল করেছিলেন।  বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ১৯৯৪–৯৫ মৌসুমে ৪৯ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল।  এই মৌসুমে ৬৮ পয়েন্ট অর্জন করে বরুসিয়া ডর্টমুন্ড ২য় বারের মতো বুন্দেসলিগা এবং ৫ম বারের মতো জার্মান শিরোপা জয়লাভ করেছিল। স্টুটগার্টের জার্মান আক্রমণভাগের খেলোয়াড় ফ্রেডি বোবিচ ১৭ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।  প্রতিযোগিতার ধরন প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।  দল ১৯৯৪–৯৫ মৌসুম শেষে বোখুম এবং ডুসবুর্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। এছাড়াও, জার্মান ফুটবল অ্যাসোসিয়েশন ডিনামো ড্রেসডেনের পেশাদার অনুমতিপত্র প্রত্যাখ্যান করেছিল এবং এর ফলে তারা রেগিওনাললিগায় অবনমিত হয়েছিল। অন্যদিকে, তাদের বদলে হান্সা রস্টক, জাংকট পাওলি এবং ফর্টুনা ডুসেলডর্ফ বুন্দেসলিগায় উন্নীত হয়েছিল। প্রধান পৃষ্ঠপোষক বায়ারের পশ্চাদপসরণের কারণে উরডিঙ্গেনের নাম পরিবর্তন করে "কেএফসি উরডিঙ্গেন ০৫" রাখা হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব অবস্থান মাঠ ধারণক্ষমতা ভেয়ার্ডার ব্রেমেন ব্রেমেন ভেজার স্টেডিয়াম ৩০,০০০ বরুসিয়া ডর্টমুন্ড ডর্টমুন্ড ভেস্টফালেন স্টেডিয়াম ৪২,৮০০ ফর্টুনা ডুসেলডর্ফ ডুসেলডর্ফ রাইন স্টেডিয়াম ৫৫,৮৫০ আইন্ট্রাখট ফ্রাঙ্কফুর্ট ফ্রাঙ্কফুর্ট ভাল্ডস্টাডিওন ৬২,০০০  ফ্রাইবুর্গ ইম ব্রাইসগাউ ড্রাইসাম স্টেডিয়াম ২২,৫০০ হামবুর্গার হামবুর্গ ফক্সপার্কস্টাডিওন ৬২,০০০  কাইজারস্লাউটার্ন ফ্রিৎস ভাল্টার স্টেডিয়াম ৩৮,৫০০ কার্লস্রুহার কার্লস্রুহে ভিল্ডপার্কস্টাডিওন ৪০,০০০  কোলন মুঙ্গার্সডর্ফার স্টেডিয়াম ৫৫,০০০  লেভারকুজেন উলরিখ হাবারলান্ড স্টেডিয়াম ২৬,৮০০ বরুসিয়া মনশেনগ্লাডবাখ মনশেনগ্লাডবাখ বোকেলবার্গস্টাডিওন ৩৪,৫০০  মিউনিখ মিউনিখ অলিম্পিক স্টেডিয়াম ৬৩,০০০  মিউনিখ বার্লিন অলিম্পিক স্টেডিয়াম ৬৩,০০০  রস্টক অস্টসি স্টেডিয়াম ২৫,৮৫০  গেলজেনকির্খেন পার্ক স্টেডিয়াম ৭০,০০০  হামবুর্গ মিলার্ন্টর স্টেডিয়াম ২০,৫৫০  স্টুটগার্ট গটলিয়েব ডাইমলার স্টেডিয়াম ৫৩,৭০০  ক্রেফেল্ড গ্রটেনবুর্গ স্টেডিয়াম ৩৪,৫০০  পয়েন্ট তালিকা  ফলাফল  শীর্ষ গোলদাতা  অবস্থান  খেলোয়াড়  ক্লাব  গোল ১   ফ্রেডি বোবিচ  স্টুটগার্ট  ১৭ ২   শন ডান্ডি  কার্লস্রুহার  ১৬ ৩   জিওভানে এলবের  স্টুটগার্ট  ৪   ইয়ুর্গেন ক্লিন্সমান  বায়ার্ন মিউনিখ  ৫   মার্তিন দাহলিন  বরুসিয়া মনশেনগ্লাডবাখ  ১৫ ৬   মাইকেল সর্ক  বরুসিয়া ডর্টমুন্ড  ৭   ওলাফ বোডেন  ১৮৬০ মিউনিখ  ১৪ ৮   হারাল্ড স্পোরল  হামবুর্গার  ৯   হারি ডেখেইভার  ফ্রাইবুর্গ  ১১ ১০   এরিক মেইয়ার  উরডিঙ্গেন   তথ্যসূত্র  বহিঃসংযোগ  ডিএফবি আর্কাইভে ১৯৯৫–৯৬ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১২:৪৫, ১৪ জুন ২০২৩ (ইউটিসি) অনিমেষ রায়   – (অপসারণের প্রস্তাবনা দেখুনলগ দেখুন) () WP:GNG ও WP:ARTIST এ উত্তীর্ণ নয়। এছাড়া, সম্প্রতি ইংরেজি উইকিপিডিয়াতেও অপসারণ প্রস্তাবনার মাধ্যমে অপসারিত হয়েছে। রিয়াজ (আলাপ) ১৩:৪৮, ৮ জুন ২০২৩ (ইউটিসি) –ধর্মমন্ত্রী (আলাপ) ১৪:৫২, ৮ জুন ২০২৩ (ইউটিসি)  . বাংলা উইকিতে  WP:GNG ও WP:ARTIST এ উত্তীর্ণ।  ইংরেজি উইকিপিডিয়াতে অপসারণ প্রস্তাবনার মাধ্যমে অপসারিত হয়েছে বলে বাংলায় তা অটো ডিলেট হবে এমন কোন রুলস নেই। -Nazrul Islam Nahid (আলাপ) ১৫:১৭, ৮ জুন ২০২৩ (ইউটিসি) ইংরেজিতে একই নীতিমালায় অনুত্তীর্ণ সেটা আবার বাংলায় উত্তীর্ণ কীভাবে হয়? আপনি নিজেই তো সেখানে অপসারণ করতে মত দিয়েছেন। নাকি নিবন্ধটি বাংলায় আপনি তৈরি করেছেন বলেই নীতিমালা বদলে গেল! তাছাড়া, নিবন্ধটি অটো ডিলিট কই হলো? অটো ডিলিট করা গেলে তো অপসারণ প্রস্তাবনা দেওয়া হতো না। রিয়াজ (আলাপ) ১৫:৩৭, ৮ জুন ২০২৩ (ইউটিসি) একমত Parbon (আলাপ) ১২:২৮, ১৪ জুন ২০২৩ (ইউটিসি) : প্রস্তাবনায় বলা মানদণ্ডে উত্তীর্ণ নয়।→ Tanbiruzzaman 💬 ১৫:৪৪, ৮ জুন ২০২৩ (ইউটিসি) : Wp:অতি শীঘ্রই। ≈ Adkins Samba  «আলাপ»  ১৬:৩৬, ৮ জুন ২০২৩ (ইউটিসি) আমি নিবন্ধটির উল্লেখযোগ্যতা দেখছি না। আমি অপসারণে  এবং যত দ্রুত সম্ভব অপসারিত হোক! ≈ ফারহান  «আলাপ» ১৬:৩৮, ৮ জুন ২০২৩ (ইউটিসি) : — SHEIKH (আলাপন) ০৭:৫৯, ১২ জুন ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
র্দো-র্জে-ব্রাগ-রিগ-'দ্জিন-ছেন-পো () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।  সংক্ষিপ্ত বর্ণনা র্দো-র্জে-ব্রাগ-রিগ-'দ্জিন-ছেন-পো কথাটির অর্থ র্দো-র্জে-ব্রাগ বৌদ্ধবিহারের বিদ্যাধর। বিখ্যাত গ্তের-স্তোন রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান ও তার পরবর্তী চিহ্নিত পুনর্জন্মরা এই উপাধির অধিকারী হন। ঙ্গাগ-গি-দ্বাং-পো নামক তৃতীয় র্দো-র্জে-ব্রাগ-রিগ-'দ্জিন-ছেন-পো মধ্য তিব্বতে র্দো-র্জে-ব্রাগ বৌদ্ধবিহার স্থাপন করলে এই উপাধিধারী লামারা ঐ বিহারের প্রধান হিসেবে নির্বাচিত হন।  তালিকা র্দো-র্জে-ব্রাগ-রিগ-'দ্জিন-ছেন-পোনামজীবনকালওয়াইলি প্রতিলিপিকরণ প্রথম  রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান  ১৩৩৭-১৪০৯  rig 'dzin rgod ldem chen dngos grub rgyal mtshan দ্বিতীয়  লেগ্স-ল্দান-র্দো-র্জে  ১৪৫২-১৫৬৫   legs ldan rdo rje তৃতীয়  ঙ্গাগ-গি-দ্বাং-পো  ১৫৮০-১৬৩৯  ngag gi dbang po চতুর্থ  পে-মা-'ফ্রিন-লাস  ১৬৪১-১৭১৭  pe ma 'phrin las পঞ্চম  স্কাল-ব্জাং-পে-মা-দ্বাং-ফ্যুগ  ১৭২০–১৭৭১  skal bzang pe ma dbang phyug ষষ্ঠ  কুন-ব্জাং-'গ্যুর-মেদ-ল্হুন-গ্রুব  ? - ১৮০৮  kun bzang 'gyer med lhun grub সপ্তম  ঙ্গাগ-দ্বাং-'জাম-দ্পাল  ১৮১০-১৮৪৪  ngag dbang 'jam dpal অষ্টম  স্কাল-ব্জাং-পে-মা-দ্বাং-র্গ্যাল  ১৮৪৮-১৮৮০  skal bzang pe ma dbang rgyal নবম  থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে  ১৮৮৬-১৯৩৩  thub bstan chos dbang mnyam nyid rdo rje দশম  থুব-ব্স্তান-'জিগ্স-মেদ-র্নাম-গ্রোল-র্গ্যা-ম্ত্শো  ১৯৩৬-বর্তমান  thub bstan 'jigs med rnam grol rgya mtsho  তথ্যসূত্র  আরো পড়ুন  Martin Boord: Der GTER-STON RIG-'DZIN RGOD-LDEM ratna.info – Ein Bericht über den Ursprung und die Entwicklung der Byang-gter- oder Nördlichen Schätze-Tradition   Alexander Berzin: Eine Kurze Geschichte des Klosters Dorje-Drag berzinarchives.com   বহিঃসংযোগ  Dorje Drag lineage rywiki.tsadra.org  Dordrak Rigdzin Chenpo rywiki.tsadra.org  Throneholders of Dorje Drak Monastery rigpawiki.org  Chronology of Buddhism by Matthieu Ricard rywiki.tsadra.org  Kurze Geschichte des Dzogchen berzinarchives.com   বিষয়শ্রেণী:তিব্বতী বৌদ্ধ উপাধি বিষয়শ্রেণী:ন্যিংমা
জিটা প্রকরণ, যা বংশগতি P.2 নামেও পরিচিত,  হলো সার্স-কোভি-২ এর একটি রূপান্তর, যে ভাইরাসটি কোভিড-১৯ সৃষ্টি করে। এটি প্রথম রিও ডি জেনিরো প্রদেশে শনাক্ত করা হয়েছিল; এটি এন৫০১ওয়াই এবং কে৪১৭টি মিউটেশন এর বদলে E484K মিউটেশন ধারণ করে। এটি ম্যানাউস এর গামা রূপের সাথে সরাসরি সম্পর্কিত না হয়েও রিও ডি জেনেরিওতে স্বাধীনভাবে বিবর্তিত হয়েছিল।   বিশ্ব স্বাস্থ্য সংস্থার প্রস্তাবিত সরলীকৃত নামকরণ প্রকল্পের অধীনে, P.2-কে "জিটা ভ্যারিয়েন্ট" নামকরণ করা হয়েছিল এবং এটিকে ভেরিয়েন্ট অব কনসার্ন বা উদ্বেগজনক প্রকারণ এর বদলে ভেরিয়েন্ট অব ইন্টারেস্ট (ভিওআই) বা কৌতুহল উদ্দীপক প্রকরণ হিসাবে বিবেচনা করা হয়েছিল।  জিআইএসএআইডি ডাটাবেসে জমা করা সাও পাওলো রাজ্য থেকে পাওয়া জেনেটিক সিকোয়েন্সের মধ্যে জিটা প্রকরণের প্রকোপ বৃদ্ধির কারণে ২০২০ সালের নভেম্বরের পূর্বে সার্স-কোভি-২ সংক্রমণের দ্বিতীয় তরঙ্গ শুরু হয়েছিল।  ২০২১ সালের জুলাই এ পাওয়া তথ্য অনুযায়ী, ডব্লিউএইচও জিটাকে আর  ভিওআই হিসাবে বিবেচনা করছে না।    মিউটেশন  জিটার জিনোমে ৩টি অ্যামিনো অ্যাসিড মিউটেশন রয়েছে: E484K, D614G, এবং V1176F, যার সবকটিই ভাইরাসের স্পাইক প্রোটিন কোডে পাওয়া যায়।  সেন্টার ফর ডিজিজ কন্ট্রোল এন্ড প্রিভেনশন এর মতে, F565L জিটা প্রকরণের কিছু ধারায় শনাক্ত করা হয়েছে, কিন্তু সবগুলোতে নয়।    মন্তব্য    তথ্যসূত্র   বিষয়শ্রেণী:সার্স-কোভি-২ ভাইরাসের প্রকারণ
বেলকুচি ইউনিয়ন বাংলাদেশের সিরাজগঞ্জ জেলার অন্তর্গত বেলকুচি উপজেলার একটি ইউনিয়ন। যমুনা তীরবর্তী ৬৫৫৪ একর আয়তনের কৃষি প্রধান এই জনপদে প্রায় সাড়ে আঠাশ হাজার লোকের বাস, যাদের অধিকাংশই বাঙালি মুসলমান।   ভূগোল  যমুনা নদীতে জেগে ওঠা এক চরে বেলকুচি ইউনিয়নের অবস্থান। ইউনিয়নটির উত্তরে রাজাপুর ইউনিয়ন, দক্ষিণে বড়ধুল ইউনিয়ন এবং পশ্চিমে বেলকুচি পৌরসভার অবস্থান। আর পূর্ব দিক দিয়ে বয়ে গিয়েছে যমুনা নদী। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।  ইউনিয়নটিতে মোট ৬টি মৌজা রয়েছে; গ্রাম আছে ১২টি। গ্রামগুলো হল:  মুলকান্দি  বারপাখিয়া  হাটবয়রা  দশখাদা  ছোটবেড়াখারুয়া  বেলকুচি পূর্ব  বেলকুচি পশ্চিম  দেলুয়া উত্তর  দ্বাড়িয়াপুর  দেলুয়া মধ্য  রানীপুরা  মন্তলা   প্রশাসন  বেলকুচি ইউনিয়ন পরিষদ বেলকুচি উপজেলার ১নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মীর্জা মোঃ সোলায়মান হোসেন এবং সচিব হিসেবে দায়িত্ব পালন করছেন ফয়সাল আহমেদ।  বেলকুচি ইউনিয়ন জাতীয় সংসদের সিরাজগঞ্জ-৫ আসনের আওতাধীন। আব্দুল মমিন মন্ডল ২০১৯ সাল থেকে এ আসনের সংসদ সদস্য হিসেবে দায়িত্ব পালন করছেন।   প্রাক্তন চেয়ারম্যানবৃন্দ  ইতঃপূর্বে বেলকুচি সদর ইউনিয়নে চেয়ারম্যান হিসেবে দায়িত্ব পালন করছেন:  রায়হান উদ্দিন  আব্দুল মজিদ সরকার  মীর আব্দুল জলিল	  নুর নবী আক্তার লাভু  মোঃ আব্দুল মজিদ প্রামানিক  মোঃ আফজাল হোসেন মিয়া  গাজী মোঃ নুরুল ইসলাম প্রামানিক   জনসংখ্যা   ২০১১ সালের আদমশুমারী অনুযায়ী বেলকুচি সদর ইউনিয়নে মোট ২৮,৪৫৭ জন মানুষ বসবাস করে। এর মধ্যে সর্বাধিক ৪০০০ জন দেলুয়া উত্তর গ্রামে এবং সর্বনিম্ন ১১০০ জন বারপাখিয়া গ্রামে বসবাস করে।  ১৯৯১ সালে তৎকালীন বেলকুচি ইউনিয়নের জনসংখ্যা ছিল ৩৫,৫৪৩ জন। ২০০১ সালে তা বেড়ে দাঁড়ায় ৩৬,২৬১ জনে, যার মধ্যে ১৯,২৬৫ জন ছিল পুরুষ এবং ১৬,৯৯৬ জন নারী। ২০০৪ সালে ইউনিয়নটির একাংশ নিয়ে বেলকুচি পৌরসভা গঠিত হলে ইউনিয়নটির আয়তন ও জনসংখ্যা হ্রাস পায়।   ধর্ম  ইউনিয়নটির অধিকাংশ মানুষ ইসলাম ধর্মের অনুসারী। এখানে ১৮টি ঈদগাহ, ১০টি কবরস্থান এবং ৮ থেকে ১০টি মাদ্রাসা আছে।   শিক্ষা  বেলকুচি ইউনিয়ন শিক্ষার হার ক্রমবর্ধমান। এ ইউনিয়নের সাক্ষরতার হার ১৯৯১ সালে ৩৭.৭% এবং ২০০১ সালে ৪৬.৫৬% থাকলেও ২০১১ সালে তা বেড়ে দাঁড়িয়েছে ৬০ শতাংশে। এখানে মোট ৩টি সরকারি ও ৩টি বেসরকারি প্রাথমিক বিদ্যালয়, ১টি মাধ্যমিক বিদ্যালয় এবং কয়েকটি মাদ্রাসা আছে। ইউনিয়নের উল্লেখযোগ্য শিক্ষাপ্রতিষ্ঠানগুলো হল:  বেলকুচি নিম্ন মাধ্যমিক বিদ্যালয়   ডি. এস. এ. উচ্চ বিদ্যালয়   আরও দেখুন   রাজাপুর ইউনিয়ন, বেলকুচি  ভাঙ্গাবাড়ী ইউনিয়ন  দৌলতপুর ইউনিয়ন, বেলকুচি  তথ্যসূত্র   বহিঃসংযোগ   জাতীয় তথ্য বাতায়নে বেলকুচি ইউনিয়ন  বিষয়শ্রেণী:বেলকুচি উপজেলার ইউনিয়ন
ফুটবল ক্লাব আর্সেনাল তুলা (এছাড়াও এফসি আর্সেনাল তুলা  নামে পরিচিত) হচ্ছে তুলা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৪৬ সালে প্রতিষ্ঠিত হয়েছে। এফসি আর্সেনাল তুলা তাদের সকল হোম ম্যাচ তুলার কাজান এরিনায় খেলে থাকে; যার ধারণক্ষমতা হচ্ছে ১৯,২৪১। বর্তমানে এই ক্লাবের ম্যানেজারের দায়িত্ব পালন করছেন দমিত্রো পারপেনভ এবং সভাপতির দায়িত্ব পালন করছেন গুরাম আদঝোয়েভ। রুশ রক্ষণভাগের খেলোয়াড় কিরিল কমবারভ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি আর্সেনাল তুলা এপর্যন্ত ৩টি শিরোপা জয়লাভ করেছে; যার মধ্যে ৩টিই হচ্ছে রুশ পেশাদার ফুটবল লীগ শিরোপা।  অর্জন রুশ জাতীয় ফুটবল লীগ:  রানার-আপ (২): ২০১৩–১৪, ২০১৫–১৬  রুশ পেশাদার ফুটবল লীগ:  চ্যাম্পিয়ন; পশ্চিমাঞ্চল (২): ১৯৯৭, ২০০৩ চ্যাম্পিয়ন; মধ্যাঞ্চল (১): ২০১২–১৩  তথ্যসূত্র  বহিঃসংযোগ     বিষয়শ্রেণী:ফুটবল ক্লাব আর্সেনাল তুলা বিষয়শ্রেণী:রুশ প্রিমিয়ার লিগের ক্লাব বিষয়শ্রেণী:রাশিয়ার ফুটবল ক্লাব বিষয়শ্রেণী:১৯৪৬-এ রাশিয়ায় প্রতিষ্ঠিত বিষয়শ্রেণী:১৯৪৬-এ প্রতিষ্ঠিত ফুটবল ক্লাব
নীতা মুকেশ আম্বানি (; জন্মনাম: নিতা দলাল; জন্ম: ১লা নভেম্বর ১৯৬৩) একজন ভারতীয় ব্যবসায়ী ও জনহিতৈষী। তিনি রিলায়েন্স ফাউন্ডেশন, ধীরুভাই আম্বানি ইন্টারন্যাশনাল স্কুলের চেয়ারপার্সন ও প্রতিষ্ঠাতা এবং রিলায়েন্স ইন্ডাস্ট্রিজের একজন পরিচালক। তিনি রিলায়েন্স ইন্ডাস্ট্রিজের চেয়ারম্যান ও ব্যবস্থাপনা পরিচালক মুকেশ আম্বানির স্ত্রী। আম্বানিরা বিশ্বের সবচেয়ে ধনী ব্যক্তিদের মধ্যে অন্যতম। এছাড়াও নীতা একজন শিল্প সংগ্রাহক এবং ইন্ডিয়ান প্রিমিয়ার লিগ এর দল মুম্বই ইন্ডিয়ান্সের মালিক।  ২০১৬ সালে তিনি ইন্ডিয়া টুডে কর্তৃক "পঞ্চাশ উচ্চ এবং পরাক্রমশালী ভারতীয়" এবং ফোর্বসের "এশিয়ার সবচেয়ে প্রভাবশালী ব্যবসায়ী নেত্রী" তালিকায় একজন ছিলেন। তিনি ২০১৬ সালে প্রথম ভারতীয় মহিলা হিসেবে আন্তর্জাতিক অলিম্পিক কমিটির সদস্য হয়েছিলেন।  নীতা আম্বানি মুম্বই অ্যাকাডেমি অফ দ্য মুভিং ইমেজ-এর সহ-সভাপতি। ২০২৩ সালে তিনি মুম্বইতে নীতা মুকেশ আম্বানি কালচারাল সেন্টার চালু করেন।   প্রারম্ভিক জীবন  নীতা আম্বানি ১৯৬৩ সালের ১ নভেম্বর মুম্বইয়ের একটি মধ্যবিত্ত গুজরাটি পরিবারে জন্মগ্রহণ করেন। তার পিতার নাম রবীন্দ্রভাই দালাল এবং মাতার নাম পূর্ণিমা দালাল। তিনি নরসি মঞ্জি কলেজ অফ কমার্স অ্যান্ড ইকোনমিক্স থেকে বাণিজ্যে স্নাতক ডিগ্রি সম্পন্ন করেন। তিনি অল্প বয়স থেকেই ভরতনাট্যম চর্চা শুরু করেন এবং একজন দক্ষ ভরতনাট্যম নৃত্যশিল্পী হয়ে ওঠেন।   ব্যক্তিগত জীবন  নীতা আম্বানি ১৯৮৫ সালে মুকেশ আম্বানিকে বিয়ে করেন। তাদের ৩ জন সন্তান রয়েছে। ২ ছেলে আকাশ আম্বানি ও অনন্ত আম্বানি এবং ১ মেয়ে ইশা আম্বানি।  থাম্ব|260x260px|২০১৮ সালে দীপিকা পাড়ুকোন ও রণবীর সিংয়ের অভ্যর্থনা অনুষ্ঠানে আম্বানি পরিবার   পুরস্কার  তৃণমূল খেলাধুলায় তার উদ্যোগের জন্য নীতা আম্বানি ভারতের রাষ্ট্রপতির কাছ থেকে 'রাষ্ট্রীয় খেল প্রোৎসাহন পুরস্কার ২০১৭' পেয়েছিলেন। থাম্ব|ভারতের রাষ্ট্রপতির কাছ থেকে 'রাষ্ট্রীয় খেল প্রোৎসাহন পুরস্কার ২০১৭' গ্রহণ করার সময় নীতা আম্বানি  এছাড়াও তিনি টাইমস অফ ইন্ডিয়া কর্তৃক ভারতীয় ক্রীড়ার সেরা কর্পোরেট সমর্থক হিসেবে পুরস্কার পেয়েছিলেন।   তথ্যসূত্র    বহিঃসংযোগ    রিলায়েন্স ফাউন্ডেশনের ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:২০শ শতাব্দীর ভারতীয় জনহিতৈষী বিষয়শ্রেণী:আম্বানি পরিবার বিষয়শ্রেণী:মুম্বইয়ের ব্যক্তি
আবদুল করিম সাহিত্যবিশারদ (১১ অক্টোবর ১৮৭১ - ৩০ সেপ্টেম্বর ১৯৫৩) ছিলেন ব্রিটিশ ভারত ও পূর্ব পাকিস্তানের একজন বাঙালি সাহিত্যিক। তিনি প্রাচীন পুঁথি সংগ্রহ ও সাহিত্যের ঐতিহ্য অন্বেষণকারী অন্যতম ব্যক্তিত্ব।   জন্ম ও শিক্ষাজীবন  থাম্ব|আবদুল করিম সাহিত্যবিশারদ কোষ গ্রন্থাগার, চট্টগ্রাম বিশ্ববিদ্যালয় জাদুঘর আবদুল করিম ১৮৭১ সালে বেঙ্গল প্রেসিডেন্সির চট্টগ্রাম জেলার পটিয়া উপজেলার অন্তর্গত সুচক্রদণ্ডী গ্রামে জন্মগ্রহণ করেন। তিনি ১৮৯৩ সালে পটিয়া আদর্শ উচ্চ বিদ্যালয় থেকে এন্ট্রান্স পরীক্ষায় উত্তীর্ণ হন।   কর্মজীবন  আবদুল করিম পেশা হিসেবে শিক্ষকতা করেছেন। তিনি ১৮৯৫ সালে চট্টগ্রাম মিউনিসিপ্যাল স্কুলে শিক্ষক হিসাবে নিযুক্ত হন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ২৪৪। এরপর চট্টগ্রামের বিভাগীয় কমিশনারের দপ্তরে কাজ শুরু করেন। বিভাগীয় স্কুল পরিদর্শ‌ক হিসেবে তিনি পদোন্নতিও পেয়েছিলেন। ১৯৩৪ সালে অবসর নেন আবদুল করিম।   সাহিত্য জীবন  আবদুল করিম আমৃত্যু নিরলসভাবে পুথি সংগ্রহ করেছেন। মধ্যযুগীয় মুসলিম সাহিত্যিকদের কর্ম তার আগ্রহের বিষয় ছিল। তার সংগৃহীত পুথির অধিকাংশই ছিল মুসলিম কবিদের রচিত। এসব পুথি ঢাকা বিশ্ববিদ্যালয়ের গ্রন্থাগারে সংরক্ষিত রয়েছে। পাশাপাশি হিন্দু কবিদের পুথিগুলি রাজশাহীতে অবস্থিত বরেন্দ্র গবেষণা জাদুঘরে রক্ষিত আছে। বঙ্গীয় সাহিত্য পরিষদ থেকে ১৯২০-২১ সালে দুই খণ্ডে তার লেখা বাংলা পুথির তালিকা বাঙালা প্রাচীন পুথির বিবরণ  শিরোনামে প্রকাশিত হয়। ঢাকা বিশ্ববিদ্যালয় গ্রন্থাগারে রক্ষিত পুথির তালিকা বিশ্ববিদ্যালয়ের বাংলা বিভাগ থেকে পুথি পরিচিতি শিরোনামে প্রকাশিত হয়েছে।  তিনি ১১টি প্রাচীন বাংলা গ্রন্থ সম্পাদনা ও প্রকাশ করেছেন। চট্টগ্রামের ইতিহাস ও সংস্কৃতির উপর ইসলামাবাদ নামে তার লেখা বই রয়েছে৫৭তম মৃত্যুবার্ষিকী স্মরণে আবদুল করিম সাহিত্যবিশারদ পূর্বে অজ্ঞাত ছিলেন এমন প্রায় ১০০ জন মুসলিম কবিকে তিনি পরিচিত করেন। এছাড়াও তিনি ও মুহম্মদ এনামুল হক যৌথভাবে আরাকান রাজসভায় বাঙ্গালা সাহিত্য শিরোনামে গ্রন্থ রচনা করেছেন। তার উল্লেখযোগ্য সম্পাদিত পুঁথিসমূহের মধ্যে জ্ঞানসাগর, গোরক্ষ বিজয়, মৃগলব্ধ, সারদা মুকুল ইত্যাদি অন্যতম। তিনি আলাওলের "পদ্মাবতী" পুথির সম্পাদনা করেন।   উপাধি  200px|কেন্দ্র|থাম্ব|বাংলাদেশের ডাকটিকিটে আবদুল করিম সাহিত্যবিশারদ আবদুল করিম সাহিত্যে অনন্য অবদানের জন্য নদীয়া সাহিত্য সভা তাকে "সাহিত্যসাগর" খেতাব এবং চট্টল ধর্মমণ্ডলী তাকে "সাহিত্যবিশারদ" খেতাব প্রদান করে। শেষোক্ত খেতাবটি তিনি নামের সাথে ব্যবহার করতেন।  আরও দেখুন   আবুল ফজল - সাহিত্যিক  আহমদ ছফা - ঔপন্যাসিক, কবি   তথ্যসূত্র    বহিঃসংযোগ     বিষয়শ্রেণী:বাঙালি সাহিত্যিক বিষয়শ্রেণী:১৯৫৩-এ মৃত্যু বিষয়শ্রেণী:১৮৭১-এ জন্ম বিষয়শ্রেণী:চট্টগ্রাম জেলার লেখক বিষয়শ্রেণী:বাঙালি মুসলিম বিষয়শ্রেণী:বাঙালি লেখক বিষয়শ্রেণী:পটিয়া আদর্শ উচ্চ বিদ্যালয়ের প্রাক্তন শিক্ষার্থী বিষয়শ্রেণী:১৮৭০-এর দশকে জন্ম বিষয়শ্রেণী:বাংলা ভাষার লেখক বিষয়শ্রেণী:২০শ শতাব্দীর বাঙালি বিষয়শ্রেণী:বাংলাদেশী লেখক বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাঙালি ইতিহাসবিদ
পি. আন্নভি একজন ভারতীয় তামিল রাজনীতিবিদ এবং তামিলনাড়ু বিধানসভার সদস্য ছিলেন।  তিনি ২০০১ সালের বিধানসভা নির্বাচনে থোটিয়াম আসন সর্বভারতীয় আন্না দ্রাবিড় মুনেত্র কড়গম (এআইএডিএমকে) প্রার্থী হিসাবে তামিলনাড়ু বিধানসভায় নির্বাচিত হয়েছিলেন।  তিনি ২০০৩ সালের জুন থেকে জয়ললিতা জয়রামের নেতৃত্বাধীন এআইএডিএমকে সরকারের পশ্চাৎপদ শ্রেণীর মন্ত্রী ছিলেন।  তারপর কৃষিমন্ত্রী ছিলেন এবং ২০০৪ সাল থেকে শ্রমকল্যাণ মন্ত্রী ছিলেন।  ২০০৬ সালের নির্বাচনে তাকে এআইএডিএমকে থেকে মনোনয়ন দেয় নি।     তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:সম্ভাব্য জীবিত ব্যক্তি বিষয়শ্রেণী:তামিলনাড়ুর রাজ্য মন্ত্রিপরিষদের মন্ত্রী বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০০১-২০০৬